Il-Malti jħobbha wisq il-karozza. Qisha t-tieni dar tiegħu. Jagħmel kollox fil-karozza: isuq u jibgħat messaġġ, jiekol il-pastizzi, jgħawwar fi mnieħru, jagħmel il-pasturi ħelwin u jifflikkjahom barra mit-tieqa, iċekċek mat-tfajla fl-imwarrab… U hemm, fl-imwarrab, jibdew l-assoċjazzjonijiet bejn il-karozza u ċ-ċekċik. Biex tkompli taqra, irid ikollok il-liċenzja tas-sewqan 🔞 il-fanali u l-gear lever Il-partijiet tal-karozza jsiru l-partijiet ta' ġisimna. Il- fanali sider il-mara ( X'par fanali għandha ; Għandha par fog lamps ommi ma ) u l- bagoll il-warrani ( X'naqa ta' bagoll għandha ). Jekk ikollha sidirha kbir tkun armata , bħal karozza bl-ispoiler, ir-rimmijiet u t-turbo. U jekk ikollha figura perfetta, jgħidu li tkun bil- full extras . Imbagħad hemm il- gear lever , il-parti tar-raġel ( Tgħidx kif daħħalhulha l-gear lever ) u l- gearbox , li tinkludi l-pakkett kollu ( Aħħ x'daqqa qala' fil-gearbox ). U la qegħdin fiha, qis li ma tħallix il- garaxx miftuħ, sieħbi. intiha service Jekk tisma' tali jitħaddet fuq meta mar itiha service , u meta ċċekkjalha ż-żejt u bill id-dipstick , inkella meta saħnitlu u qasmilha x- shock absorbers , jew meta qalgħalha x- xażi (chassis ) bla ma żamm il-brejkijiet , m'għandekx għax taħseb, mhux fuq it-test tal-VRT ikun qed jitkellem. il-qrun Ħdejn iż-żewġ dadi roża tas-suf imdendlin mal-mera jitbandlu mas-siġra tal-air freshner, ftit 'il fuq mis-santa tal-Madonna ta' Pinu bil- verbum dei caro factum est , il-Malti jħobb idendel il-qrun. Għar-risq u għax l-imħabba bħall-karozza: Hemm min waħda biss ikollu Jibqa' magħha jkun xi jkun Oħrajn, iżda, differenti Fil-karozza jdendlu l-qrun! il-karozza ta' Ġanninu Awtur Malti – mhux affarik min hu – darba kiteb din il-ġrajja dwar il-karozza ta' Ġanninu: "Jien kont naħseb li Ġanninu jieħu gost jirkibni. Imma meta rajtu jirkeb lil Ġannina, indunajt li jiena ma kont infisser xejn għalih. Kien ukoll mingħalija li r-radiator tiegħi biss jisħon u jagħli. Imma naċċertakom li ta' Ġannina jaf jisħon wisq aktar minn tiegħi. Kont ukoll nieħu gost meta nħoss lil Ġanninu jdaħħalli l-gerijiet… imma ħej mid-dehra Ġannina tieħu gost iktar minni meta jdaħħlilha l-first għax tgħidx xi ħsejjes bdiet tagħmel. Kont naħseb ukoll li ħadd ma jaf jispara ġett akbar minn tiegħi meta jagħfsuli l-buttuna tal-iscreen wash, imma ma domtx ma indunajt li dan mhu xejn ħdejn il-ġett li jaf jispara Ġanninu. B'ħaġa waħda biss ħadt gost. It-tajers tal-lastiku tiegħi spiss jieħdu panċer, u l-lastiku ta' Ġanninu ġralu l-istess. U tgħidx x'għaġeb għamel. Ħaqqu!"
Il-karozza u s-sess